OpenLLM-France/wikimedia huggingface dataset:
# Chef-du-Pont

Chef-du-Pont :
| Ar maerdi. ||
| Bro | Normandi |
| Melestradurezh ||
| Stad | Frañs |
| Rannvro | Normandi |
| Departamant | Manche |
| Arondisamant | Cherbourg |
| Kanton | Carentan |
| Kod kumun | 50127 |
| Kod post | 50480 |
| Maer Amzer gefridi | Marcel Jean (dileuriet) 2016-2020 |
| Etrekumuniezh | Communauté de communes de la Baie du Cotentin |
| Lec'hienn web | http://www.mairie-chef-du-pont.fr |
| Poblañsouriezh ||
| Poblañs | ann. (2020) |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 18 m |
| Gorread | 3,78 km² |
| kemmañ |
Chef-du-Pont a oa ur gumun e departamant Manche e Bro-C'hall.

## Douaroniezh

* War lez ar stêr Merderet emañ Chef-du-Pont.

## Dezougen

* Ar porzh-houarn.
* War al linenn hent-houarn Mantes-la-Jolie Cherbourg emañ Chef-du-Pont.

## Istor
### Dispac'h Gall

* Krouet e voe ar gumun e 1790 diwar ar barrez katolik. Lakaet e voe e Kanton Sainte-Mère-Église hag e Distrig Carentan. Lakaet e voe en Arondisamant Valognes e 1800.

### XX$^{vet}$ kantved
#### Brezel-bed kentañ

* Mervel a reas nav gwaz eus ar gumun abalamour d'ar brezel, eleze 2,54% ag ar boblañs hervez an niveradeg bet graet e 1911.

#### Reter-Nesañ

* Mervel a reas ur c’horporal eus ar gumun en Aleppo e Siria d’ar 17 a viz Ebrel 1921.

### Kemm Arondisamant

* Lakaet e voe Chef-du-Pont en Arondisamant Cherbourg e 1926.

#### Eil brezel-bed

* Mervel a reas daou vilour eus ar gumun.
* Emgann Normandi, 1944: emgannoù a voe etre an tirlu stadunanat hag an Alamaned, dieubet e voe ar gumun d’ar 6 a viz Even, lazhet e voe un den nann-soudard gant tennoù kanol.

#### Brezelioù didrevadennañ
##### Brezel Aljeria

* Mervel a reas ur soudard eus ar gumun e Boufarik d’ar 15 a viz Gouhere 1957.

### XXI$^{vet}$ kantved

* D'ar 1añ a viz Genver 2016 eo bet bodet kumunioù Sainte-Mère-Église, Beuzeville-au-Plain, Chef-du-Pont, Écoquenéauville ha Foucarville er gumun nevez anvet Sainte-Mère-Église.

## Monumantoù ha traoù heverk

* An iliz katolik.
* Iliz katolik Santez Koulm.
* Monumant ar re varv, er vered, luc’hskeudennoù$^,$.
* Plakennoù ar re varv (1914-1918) en iliz katolik, luc’hskeudenn.

## Pennadoù kar

* Beuzeville-au-Plain,
* Carquebut,
* Écoquenéauville,
* Foucarville,
* Ravenoville
* Sainte-Mère-Église, kumun gozh.
* Sainte-Mère-Église, kumun nevez.

## Notennoù ha dave

* ↑ Roadennoù ofisiel e lec'hienn an EBSSA
* ↑ (fr)Cassini – EHESS
* ↑ (fr)Memorial Genweb
* ↑ (fr)Fichenn hiniennel - Memorial Genweb
* ↑ (fr)Cassini – EHESS
* ↑ (fr)bataille-normandie chef-du-pont
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
# Carquebut

Carquebut :
| Ar maerdi. ||
| Bro | Normandi |
| Melestradurezh ||
| Stad | Frañs |
| Rannvro | Normandi |
| Departamant | Manche |
| Arondisamant | Cherbourg |
| Kanton | Carentan |
| Kod kumun | 50103 |
| Kod post | 50480 |
| Maer Amzer gefridi | Maurice Milet (dileuriet) 2019-2020 |
| Etrekumuniezh | Communauté de communes de la Baie du Cotentin |
| Poblañsouriezh ||
| Poblañs | ann. (2020) |
| Douaroniezh ||
| Daveennoù lec'hiañ | |
| Uhelderioù | kreiz-kêr : 22 m bihanañ 2 m — brasañ 34 m |
| Gorread | 8,54 km² |
| kemmañ |
Carquebut a oa ur gumun e departamant Manche e Bro-C'hall.

## Douaroniezh

* Geunioù a gaver er gumun.
* Ar Merderet a gember gant an Douve e Carquebut hag e Beuzeville-la-Bastille.

## Istor
### Dispac'h Gall

* Krouet e voe ar gumun e 1790 diwar ar barrez katolik. Lakaet e voe e Kanton Sainte-Mère-Église hag e Distrig Carentan. Lakaet e voe en Arondisamant Valognes e 1800.

### XX$^{vet}$ kantved
#### Brezel-bed kentañ

* Mervel a reas 33 gwaz eus ar gumun abalamour d'ar brezel, eleze 8,03% ag ar boblañs hervez an niveradeg bet graet e 1911; daou soudard eus ar gumun a voe lazhet e Belgia d'an 22 a viz Eost 1914, e penn- kentañ ar brezel, unan eus ar 36vet Rujumant Troadegiezh e Châtelet, egile, eus ar 25vet Rujumant Troadegiezh e Charleroi.

### Kemm Arondisamant

* Lakaet e voe Carquebut en Arondisamant Cherbourg e 1926.

#### Eil brezel-bed

* Lazhet e voe ur soudard eus ar gumun e Belgia d'an 12 a viz Mae 1940.
* Emgann Normandi, 1944: lazhet e voe daou zen nann-soudard gant tennoù kanol e-kerzh an dilestradeg; dieubet e voe ar gumun d’ar 7 a viz Even gant an tirlu stadunanat, lec’hiet e voe un ospital milourel hag ur vered stadunanat er gumun.

### XXI$^{vet}$ kantved

* D'ar 1añ a viz Genver 2019 eo bet lakaet kumun Carquebut er gumun nevez anvet Sainte-Mère-Église.

## Monumantoù ha traoù heverk

* Ar c’hastell.
* Ti-feurm maner.
* An iliz katolik.
* Ar groaz.
* Ar monumant.
* Kastell Franquetot.
* Ti-feurm maner.
* Iliz katolik Sant Owen.
* Kroaz ar vered.
* Monumant ar re varv, er vered, luc’hskeudennoù ha kartenn-bost$^,$.
* Plakennoù ar re varv (1914-1918) en iliz katolik, luc’hskeudenn.

## Pennadoù kar

* Beuzeville-au-Plain,
* Chef-du-Pont,
* Écoquenéauville,
* Foucarville,
* Ravenoville
* Sainte-Mère-Église, kumun gozh.
* Sainte-Mère-Église, kumun nevez.

## Notennoù ha dave

* ↑ Roadennoù ofisiel e lec'hienn an EBSSA
* ↑ (fr)Cassini – EHESS
* ↑ (fr)Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Cassini – EHESS
* ↑ (fr)Fichenn hiniennel - Memorial Genweb
* ↑ (fr)bataille-normandie carquebut
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
# Eozen Maeeuc

Eozen Maeeuc (Yves Mayeuc e galleg), pe c'hoazh Yvo Caervoyec, ganet e Kervaeog e parrez Plouvorn e Leon e 1462, a voe eskob Roazhon. Marvet eo e Bruz er bloaz 1541.

## Eskob

Lean e oa e kouent an Dominikaned e Montroulez, pan eas da hini ar C'heloù mat da Roazhon. Kofesour Anna Vreizh e oa a-raok bout hini ar rouaned c'hall Charlez VIII ha Loeiz XII.
E 1505 ec'h ambrougas an dugez Anna Vreizh e-kerzh he beaj e Breizh, hag e savas ur c'hantik latin ha brezhoneg hag a voe kanet er Folgoad en enor d'an dugez.
E miz Genver 1507 e voe anvet da eskob Roazhon gant ar pab Jul II.
E 1532 e tegemeras an dug Frañsez III e kêr Roazhon evit e gurunenniñ en iliz-veur. Eno e c'hallas an dug lenn ur varzhoneg e brezhoneg, war un daolenn ispilhet, skrivet gant lizherennoù aour.

## Menegoù

* Amédée Guillotin de Corson, Pouillé historique de l'archevêché de Rennes, Roazhon, Fougeray ha Pariz, René Haton, 1880-1886, 6 vol. in-8° br., couv. impr. (a gaver e Gallica).
* Henri Poisson, Une lumière de l'Ordre des frères prêcheurs. Yves Mahyeuc : 1462-1541, évêque de Rennes de 1506 à 1541. Rakskrid gant ar c'hardinal Roques, Roazhon, 1948
* Lukian Raoul, Geriadur ar skrivagnerien ha yezhourien, Al Liamm, 1992.
* Gwennole ar Menn, Un Veni Creator latin-breton dédié à Anne de Bretagne en 1505, Etudes Celtiques, volume 16, 1979
* Gwennole ar Menn, Les Bretons "tonnants" et le monde des lettrés, in 1491, La Bretagne Terre d'Europe, CRBC Brest, 1992
# Maschinenpistole 18

Ar Bergmann MP 18 (evit Maschinenpistole 18), anvet a-wechoù MP 18/1, zo unan eus ar pistolennoù-mindrailher kentañ. Ijinet e voe gant Hugo Schmeisser e 1917 ha lakaet e voe e servij en arme alaman e 1918, e-pad mizioù diwezhañ ar Brezel-bed Kentañ.

## Istor

E 1915 e klaskas Alamagn reiñ lañs d'un doare soudarded nevez, hag a voe anvet diwezhatoc'h Sturmtruppen (soudarded arsailh), o fal argadiñ al linennoù gall ha saoz en ur mod disheñvel hag efedusoc'h, pa oa krog ar soudarded a bep tu da chom e trañcheoù diaes da dapout. Sevel a reas an ezhomm da gaout un doare arm nevez, bihan, gouest da dennañ kartouchennoù pistolennoù en ur mod aotomatek hag efedus en emgannoù a-dost.
An embregerezh Bergmann a ginnigas e 1917 he fistolennoù-vindrailher kentañ (Maschinenpistole), savet gant Hugo Schmeisser, unan eus e ijinourien yaouank. Kambret e oa evit ar munision standart 9 × 19 mm Parabellum, ha pourvezet diwar c'houlenn an arme gant ar memes karger ront evit hini ar pistolennoù Luger P08 Artillerie. Ur mod-tennañ aotomatek a oa hepken. Ur c'huzh-kanol didoullet a oa war an arm da yenaat anezhañ pa denned.
50.000 MP 18 a voe urzhiet gant an arme alaman da gentañ, met un 30.000 bennak hepken a voe produet a-raok an arsav-brezel e miz Du 1918, hag etre 3.000 ha 10.000 diwarne a voe implijet da vat en emgannoù. Lesanvet e voe Grabenfeger (netaerez trancheoù) gant ar soudarded. Berzet e voe he froduiñ gant feur-emglev Versailhez e 1919, hag un nebeud miliadoù a skouerennoù hepken a voe lezet gant an arme alaman, 1920 engravet warne. Gwerzhet e voe ar brevedoù d'an embregerezh suis SIG, a broduas anezhi dindan an anv SIG Bergmann. Adkambret e voe er c'halibr 7,65 × 21 mm Parabellum reolius en arme suis.
An MP28 hag ar Steyr-Solothurn S1-100 a voe deveret anezhi e dibenn ar bloavezhioù 1920.

## Liammoù diavaez

* (en) Bergmann MP 18,I - the "first" submachine gun, ur bajenn ouestlet da istor an MP18, d'he fimpatromoù ha d'he adstummoù

## Levrlennadur

* (en) GUILLOU Luc, German Submachine Guns 1918-1945, Schiffer Publishing, 80 p. ISBN 9780764354861
* (fr) LES PM ALLEMANDS 1918/1945, Gazette des Armes HS n°19, miz Even 2012, 80 p.

## Daveennoù

* ↑ (fr) ROB Houston, STROYAN Christine (renerezh), Armes à feu de légende, Larousse, 2019, p. 206-207
* 1 2 (en) POPENKER Maxim, MP.18,I Schmeisser, Modern Firearms (lennet d'ar 16/10/2024)
* ↑ (fr) POTTIEZ Luc, LE PISTOLET MITRAILLEUR BERGMANN MOD. MP18/1, Horizon 14-18 (lennet d'ar 15/10/2024)
* ↑ (fr) ALVÈS Éric, Pistolet-mitrailleur SIG-Bergmann MP1920, Seconde Guerre.net (lennet d'ar 15/10/2024)
# Tudjentil Breizh

Tudjentil Breizh (Association de la Noblesse Bretonne, ANB e galleg) a zo ur gevredigezh hervez lezenn 1901 bet diazezet e Roazhon e dibenn 2004 gant seizh den stag ouzh an noblañs a Vreizh, Jakez de Poulpiquet.
Daou bal a zo d'ar gevredigezh :
* lakaat da dalvezout talvoudoù an noblañs a galon : servijañ an nesañ, dre obererezhioù pleustrek ;
* kemer perzh e Emsav Breizh, pergen war dachenn ar skoliata e brezhoneg, ar stourm evit ar yezh, ha ledañ anaoudegezh istor Breizh.
Ezel eo eus Kevre Breizh hag eus ar stroll Anna Vreizh 2014.

## Notennoù ha daveoù

* ↑ Lec'heienn ofisiel
# Proviñsoù kozh Portugal

E Portugal n'eus ket proviñsoù ken met chom a ra ar merk anezho e spered an dud, muioc'h c'hoazh eget e Breizh.

## Istor

Adalek ar XV$^{vet}$ kantved e oa c'hwec'h rannvro : Algarve, Beira, Entre-Douro-e-Minho, Entre-Tejo-e-Odiana (deuet da vout Alentejo), Estremadura ha Trás-os-Montes.
Komarkoù e oant da gentañ war-bouez Algarve, a veze graet Reino ("rouantelezh") anezhañ. Pep hini anezho a oa renet gant un den anvet corregedor ("reizher"), karget d'e verañ ha d'ober war-dro ar justis ennañ.
Adalek ar XVI$^{vet}$ kantved e voe kroget da gomz eus "proviñsoù".
# Arques (stêr)

" style="vertical-align: top;"
An Arques zo ur stêr eus Normandi, e Seine-Maritime. Aberiñ a ra e Mor Breizh, e kêr Dieppe.
# Aure (stêr)

An Aure a zo ur stêr e departamant Calvados (Bro-C'hall).

## Kumunioù douret

Aurseulles, Bayeux, La Cambe, Canchy, Caumont-sur-Aure, Colombières, Commes, Ellon, Étréham, Formigny La Bataille, Guéron, Isigny-sur-Mer, Juaye-Mondaye, Longues-sur-Mer, Longueville, Maisons, Mandeville-en-Bessin, Monceaux-en-Bessin, Monfréville, Mosles, Osmanville, Saint-Germain-du-Pert, Aure sur Mer, Saint-Vigor-le-Grand, Surrain, Trévières, Trungy, Vaux-sur-Aure.
# Bordel

Ar Bordel zo ur stêr e Normandi, adstêr d'ar Seulles e Fontenay-le-Pesnel. Eieniñ a ra e Bretteville-sur-Bordel, kumun a-wechall bet staget ouzh kumun Tessel e 1834.

## Kumunioù treuzet

Tessel (andon), Noyers-Bocage, Tilly-sur-Seulles, Tournay-sur-Odon ha Fontenay-le-Pesnel (kember).
# Enebiezh ouzh perzh ar Stadoù-Unanet e Brezel Viêt Nam

Al lusk enebet da perzhiadur Stadoù-Unanet e Brezel Viêt Nam a oa kroget e 1965 gant manifestadegoù a-enep perzh brasoc'h-brasañ Stadoù-Unanet Amerika er brezel. Gant ar bloavezhioù o tremen, ar manifestadegoù-se a oa troet en ul luskad sokial hag a oa bet ul lodenn diazez eus an enep-sevenadurezh eus ar bloavezhioù 1960.
Izili al luskad peoc'hgarour dre ar Stadoù-Unanet a oa studierien da gentañ, mammoù, ha tud yaouank enebet ouzh ar establishment. An enebadur a oa aet war-gresk gant donedigezh pennoù ha stourmerien al luskadoù gwirioù keodedel, gwregelourezhed, hag al luskad Chicano, gant labourerien ha sindikadoù. Bez e voe harp ivez gant strolladoù all, evel kelennerien, tud a Iliz, kelennerien skol-veur, kazetennerien, alvokaded, soudarded kozh, medisined (Benjamin Spock dreist-holl).
Ar manifestadegoù enebet ouzh ar brezel a oa reoù gant tud peoc'hus, hep feulster evit an darn anezho. Erruet e 1967, un niver uheloc'h-uhelañ a Amerikaned a soñje e oa ur fazi da gemer perzh en un doare milourel er Vietnam. Anzavet eo bet degadoù a vloavezhioù goude gant Sekretour an Difenn Robert McNamara.
Perzhiadur milourel Stadoù-Unanet er Vietnam a oa kroget e 1950 gant un harp d'ar c'hallaoued en Indez-Sina c'hall a-enep an nerzhioù komunour sinaat. Ar perzhiadur milourel kement hag an enebadur d'ar brezel a oa aet war-gresk goude an aotre gant Kendalc'h ar Stadoù-Unanet dre mennad Pleg-mor Tonkin e miz Eost 1964, ha gant soudarded stadunanat oc'h erruout e Vietnam d'an 8 a viz Meurzh 1965. Richard Nixon a oa bet dilennet prezidant Stadoù-Unanet Amerika e 1968 war ar promesaoù da baouez Brezel Vietnam hag ar c'honsailhiñ. Nixon a oa kroget gant tennañ soudarded e miz Ebrel 1969. Ar manifestadegoùm a oa bet d'an uhelañ gant led ar brezel e Kambodja e miz Ebrel 1970. Embannet e oa bet Paperioù ar Pentagon e miz Even 1971. Ar c'honseilhidi diwezhañ a oa bet e fin ar bloavezh 1972, ha tennadenn ar soudarded stadunanat diwezhañ eus Vietnam e oa bet e Meurzh 1973.
# Touques (stêr)

An Touques zo ur stêr e Normandi, 108 km hed dezhi, hag a dreuz daou zepartamant, Orne ha Calvados, a dremen dre Lisieux, hag a aber e Mor Breizh, etre kêrioù Deauville ha Trouville-sur-Mer (Calvados).

## Kumunioù douret

* Gacé,
* Lisieux
* Pont-l'Évêque,
* Deauville,
* Trouville-sur-Mer.
# Ion Antonescu

Ion Antonescu (Pitești, 15 Mezheven 1882 - prizon Jilava, 1añ Mezheven 1946) a oa un ofiser ha politiker eus Roumania. E penn armeoù Roumania e voe hag e penn ar stad eus 1940 betek 1944, gant an titl conducătorul statului ("levier ar stad").
Ezel eus bodad-stur arme Roumania e voe e-pad ar Brezel-bed Kentañ. Etre 1922 ha 1926 e voe kargad a-berzh an arme e kannati Roumania e Pariz, hag e Londrez da c'houde. E 1937 e voe anvet da jeneral, e penn bodad-stur an arme. Ha goude-se e voe anvet da vinistr ar Brezel e gouarnamant Octavian Goga, ur gouarnamant eus an tu-dehoù hag enep-yuzev.
E deroù 1938 e voe divodet ar gouarnamant gant ar roue Carol II, a savas ur renad anvet "karlouriezh" a oa un doare diktatouriezh met a stourme ouzh nerzhioù an tu-dehoù pellañ. Bac'het e voe Ion Antonescu e manati Bistrița, er C'harpatoù. Feal e chomas renad Carol II d'an emglevioù a oa gant ar Rouantelezh-Unanet ha Bro-C'hall. Goude kiladeg armeoù an div stad-se dirak re an Trede Reich, e miz Mezheven 1940, e voe didammet Roumania gant an Nazied. Besarabia a voe roet d'an Unvaniezh Soviedel, ul lodenn vat eus Transilvania a voe roet da Hungaria hag un tamm eus Dobroudja e voe lezet gant Bulgaria. 40% eus douaroù Roumania a voe tennet diganti.
Neuze e voe anvet Ion Antonescu da gentañ ministr ha ren a reas ar vro, gant skoazell faskourien ar Gward Houarn, adalek Gwengolo 1940. Lakaat a reas ar roue da reiñ e zilez hag en em envel a reas Conducător d'ar 14 a viz Gwengolo. E miz Genver 1941 e klaskas ar Gward Houarn ober un taol-stad, met flastret e voe ha diwar neuze e renas Antonescu war ar vro e-unan, e penn un diktatouriezh renet gant an arme. Ouzhpenn bezañ Kentañ Ministr e oa ivez ministr an Aferioù diavaez ha ministr an Difenn.
Evit adtapout an douaroù kollet gant Roumania e tuas Ion Antonescu gant Alamagn Adolf Hitler hag Italia Benito Mussolini ha disklêriañ ar brezel d'an Unvaniezh Soviedel. Mont a reas soudarded rouman d'en em gannañ gant an Alamaned da aloubiñ an Unvaniezh Soviedel. Dindan ren Antonescu e voe lazhet ouzhpenn 300 000 a Yuzevien hag ouzhpenn 20 000 a Romed.
Daoust ma oa krog Antonescu da gaozeal gant ar Gevredidi en hañv 1944, pa wele e oa an avel o treiñ, e c'hoarvezas un taol-stad a-enep dezhañ, renet gant ar roue Mikael Iañ, d'an 23 a viz Eost 1944. Kaset e voe an diktatouriezh d'an traoñ. Harzet e voe Ion Antonescu, barnet, kondaonet d'ar marv ha lazhet d'ar 1añ a viz Mezheven 1946.
# Risle

Ar Risle zo ur stêr e Normandi, adstêr d'ar Saena war he lez kleiz. 144 km eo he hed.
Eieniñ a ra en departamant Orne, er gornaoueg da L'Aigle, ha treuziñ a ra an departamant Eure eus ar c'hreisteiz d'an hanternoz betek en em deurel e genoù ar Saena, war he lez kleiz, e-kichen Berville-sur-Mer ha Saint-Samson-de-la-Roque. Pays d'Ouche a reer eus he zraoñienn uhelañ. En he lodenn izelañ e tisparti broioù Lieuvin ha Roumois.
D'an 30 a viz Gouere 2012 e oa aet ar Risle diwar-wel, en ur ponor, etre La Ferrière-sur-Risle ha La Houssaye. Redek a ra dindan an douar war-hed 8 kilometr a-raok dont war-wel en-dro.
Ar Charentonne eo he adstêr bennañ.
Redek a ra ar Risle dre ar c'humunioù-mañ :
* Orne : Sainte-Gauburge-Sainte-Colombe, L'Aigle
* Eure : Rugles, Beaumont-le-Roger, Brionne, Montfort-sur-Risle, Pont-Audemer

## Liammoù diavaez

a vo kavet e Wikimedia Commons.
* Fichenn ar Risle el lec'hienn Sandre

## Notennoù

* ↑ "Eure : la Risle disparaît en partie" (30 Gouere 2012).
# Polieg

Polieg :
| Ar maerdi. ||
| Anv gallaouek | Polhaé |
| Anv gallek (ofisiel) | Poilley |
| Bro istorel | Bro-Roazhon |
| Melestradurezh ||
| Departamant | Il-ha-Gwilen |
| Arondisamant | Felger-Gwitreg |
| Kanton | Felger-2 |
| Kod kumun | 35230 |
| Kod post | 35420 |
| Maer Amzer gefridi | Noël Demazel 2019-2026 |
| Etrekumuniezh | Felger Tolpad-kêrioù |
| Bro velestradurel | Bro Felger |
| Poblañsouriezh ||
| Poblañs | 370 ann. (2020) |
| Stankter | 34 ann./km² |
| Douaroniezh ||
| Daveennoù lec'hiañ | 48° 27′ 56″ Norzh 1° 15′ 45″ Kornôg / 48.465556, -1.262500 |
| Uhelderioù | kreiz-kêr : 161 m bihanañ 115 m — brasañ 184 m |
| Gorread | 10,78 km² |
| Polieg ||
| kemmañ |
Polieg (Poilley an anv gallek ofisiel) zo ur gumun e Breizh e kanton Felger-2, e departamant Il-ha-Gwilen.

## Anv

* Erwan Vallerie (1995) ː Pollei, X$^{vet}$ kantved ; Poiliaco, 1096.

## Ardamezioù

Rannet etre argant ha glazur, e leon en gul kurunet ha teodet en aour, balirant.

## Istor
### XX$^{vet}$ kantved
#### Brezel-bed kentañ

* Mervel a reas 38 gwaz abalamour d'ar brezel hervez monumant ar re varv, eleze 5,06 % ag ar boblañs hervez an niveradeg bet graet e 1911.

#### Eil Brezel-bed

* Mervel a reas pevar den eus ar gumun avarvas abalamour d'ar brezel.

## Monumantoù ha traoù heverk

* Iliz katolik Sant Varzhin, XVII$^{vet}$ kantved.
* Ar c'hastell, 1450.
* Monumant ar re varv e-tal an iliz katolik, luc’hskeudennoù ha kartenn-bost.
* Plakennoù ar re varv (1914-1918 ha 1939-1945) en iliz katolik, luc’hskeudenn.

## Emdroadur ar boblañs

Niver a annezidi

## Tud
### Ardamezeg ar familhoù

* Benoist
* Aotrounez Gréthébault
* En erminoù e deir c'hebrenn en gul karget gant bezantennoù en aour.

## Liammoù diavaez

a vo kavet e Wikimedia Commons.
* (br) Polieg war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* 1 2 Monumant ar re varv - Memorial GenWeb
* ↑ (fr)Memorial GenWeb
* ↑ (fr)Memorial Genweb
* ↑ (fr)Memorial Genweb
# Loïg Chesnais-Girard

Loïg Chesnais-Girard, ganet d'ar 25 a viz Meurzh 1977 e Lannuon, a zo ur politikour breizhat ezel eus ar Strollad Sokialour Gall.
Maer Liverieg eo etre miz Meuzh 2008 ha miz Mezheven 2017, hag ezel eus Kuzul Rannvro Breizh abaoe miz Meurzh 2010. Dilennet eo Prezidant Kuzul Rannvro Breizh d'an 22 a viz Even 2017.

### Dileuridigezhioù

* 03/2008 - 06/2017 : maer Liverieg
* 03/2010 - : kuzulier Rannvro Breizh
* 22/06/2017 - : prezidant Kuzul Rannvro Breizh

## Notennoù

* ↑ Conseil régional. Les Bretons ont un nouveau président, Le Télégramme, 22 a viz Even 2017
# Sigismund II Aogust

Sigismond II Aogust , pe Zygmunt II August e poloneg, pe Zygimantas Augustas e lituaneg, ganet d'ar 1añ a viz Eost 1520 e Krakow ha marvet d'ar 7 a viz Gouhere 1572 e Knyszyn a voe dug-meur Lituania eus 1544 da 1572 roue pologn eus 1548 da 1572.

## E vuhez

Mab e oa da Sigismond Iañ an Henañ ha d'e bried Bona Sforza. Roue e voe war-lerc'h marv e dad.

## E varv

Mervel a reas d'ar 7 a viz Gouhere 1572 e Knyszyn .

## Dimezioù

Bugel ebet n'en doe, ar Jagellon diwezhañ anezhañ, gant hini ebet eus e deir gwreg.
Teir gwech e timezas:
* en 1543 da Elesbed Aostria (1526-1545), merc'h da Ferdinand Iañ an Impalaeriezh Santel
* en 1547 da Barbara Radziwiłł (1520-1551), merc'h da Jorj Radziwill, intañvez Stanilas Gasztold, a oa marvet en 1542 , hag a oa serc'h dezhañ a-raok.
* en 1553 da Katelin Aostria (1533–1572), ur verc'h all da Ferdinand Iañ an Impalaeriezh Santel, c'hoar yaouankoc'h da Elesbed Aostria eta, goude dezhi intañveziñ.

### Poltredoù e deir gwreg

* Elesbed Aostria (1526-1545)
* Barbara Radziwiłł (1520-1551)
* Katelin Aostria (1533-1572)
# Odon (stêr)

An Odon zo ur stêr eus Normandi, en departamant Calvados, 47 km hed dezhi.
Adstêr eo d'an Orne, e kêr Caen.
Eieniñ a ra en Ondefontaine, nepell diouzh eienenn an Druance ( a red etrezek ar c'hreisteiz). Treuziñ a ra Aunay-sur-Odon, Bretteville-sur-Odon.

## Kumunioù douret

* Les Monts d'Aunay (andon),
* Dialan sur Chaîne,
* Seulline,
* Longvillers,
* Le Mesnil-au-Grain,
* Épinay-sur-Odon,
* Parfouru-sur-Odon,
* Bougy,
* Val d'Arry,
* Grainville-sur-Odon,
* Gavrus,
* Mondrainville,
* Tourville-sur-Odon,
* Mouen,
* Baron-sur-Odon,
* Fontaine-Étoupefour,
* Verson,
* Éterville,
* Bretteville-sur-Odon,
* Louvigny,
* Caen (kember).
# David ar Gall

David ar Gall a zo kelenner ha skrivagner. Skrivañ a ra barzhonegoù ha danevelloù.
Emañ hiziv o kelenn brezhoneg e Skolaj Diwan Gwened. Bet eo rener ar skolaj-se ivez. Bet en deus Priz Emglev Bro an Oriant e 2000 ha Priz Imram 2010.

## Levrlennadur
### Ar Gwenedour hag an Inuitez

Embannadurioù Tres, 2006.
Ar Gwenedour hag an Inuitez zo ul levr danevelloù bet embannet e fin ar bloaz 2006 get David Ar Gall, liv brezhoneg Bro Pourlet, e vro orin, getañ. Mont a ra pemzek danevell d'e ober a-hed 170 pajenn. Beajiñ a ra al lenner ag an amzer vremañ betek mare an dispac'h ; a Vreizh betek ar Greunland, pe betek un enezenn kollet get ur meuriad debrerion tud... Istorioù kriz 'vez savet get David Ar Gall, get ur sell hag ur fent du... Ar skrivagner a ouia penaos sevel un istoer, tudennoù, un aergelc'h. E "Karr... m'ho kar", da skouer, e tanevell istor un paotr yaouank skoet get e dad ha, war-lerc'h, get krennarded er skol. Skoet betek bout kaset d'an ospital, met n'eus ket kement-se a dud da sikour getañ. Istorioù evel-se a c'hellehe bout gwir da vat. "Dasson an taboulin" a zo ivez istor ur paotr yaouank, digourdi met paour-razh, da vare an Dispac'h. Mont a ra da soudard er morlu, ha David ar Gall a ro un tañva, e-barzh un nebeud pajennoù, eus ar vuhez e-barzh ar bagoù-brezel d'ar c'houlz-se. Kant skouerenn hepken zo bet tennet ag al levr-se na vez ket gwerzhet er stalioù-levrioù.

### Hent Arkadius

Embannadurioù Al Liamm, 2009. Gant an tolpad danevelloù-mañ e laka war-wel ur bed liesliv : a-wezhioù teñval ha du, livañ a ra bedoù kriz, amzerioù da zont goulazhet, bedoù pulluc’het, gant fent ur gwenedour evel-just. Gwezhioù all e vo trec’h ar vuhez, ar garantez. War hent Arkadius ne c’hell ket an enoe bout trec’h gwezh ebet.

### An avel en ho plev

Embannadurioù Al Liamm, 2012. Ur romant polis kenskrivet eo.

### Bara Brith

Embannadurioù Al Liamm, 2015.
Pa gej Anna, studierez e skol-Veur Roazhon gant Helen ar Gembreadez, e tro he buhez d'ul luziatez hag e ranko mont betek penn gant red diroll an darvoudoù...

### Maelig hag ar vorlaeron

Embannadurioù Keit Vimp Bev, 2016. Edan e anv pluenn "Gabriel Goubin" eo bet savet ar romant-mañ. Un istoer morlaeron savet evit ar grennarded.

## Traoù all

Kanennoù : krouer kanennoù ofisiel ar Redadeg 2010 ha 2016.

## Mammennoù

* (br) Pennad-skrid diwar-benn Ar Gwenedour hag an Inuitez war ar Blog Rezore.
* (br) Pennaod-kaoz video David ar Gall db Hent Arkadius war Kaouenn.net
* (br) Kanaouennoù ar Redadeg